Në bazë të nenit 64 të Ligjit mbi shoqëritë afariste („Fleta zyrtare e MZ“ nr. 6/02, 17/07, 80/08, 40/10, 73/10, 36/11 dhe 40/11), neni 38 paragrafi 1 pika 14 e Ligjit mbi vetëqeverisjen lokale (Fleta zyrtare e MZ“ numër 02/18, 34/19), e nenit 20 paragrafit 1 pikës 1 e Ligjit mbi veprimtaritë komunale („Fleta zyrtare e MZ“ nr. 55/16, 74/16, 02/18), dhe nenit 26 paragrafi 1 pika 2 të Statutit të Komunës së Tuzit („Fleta zyrtare e MZ – dispozitat komunale“ nr. 24/19), Kuvendi i Komunës së Tuzit, në seancën e mbajtur më 18.07.2019, ka sjellë

**V E N D I M**

mbi themelimin e Shoqërisë me përgjegjësi të kufizuar "Komunalno / Komunale" Tuz

I. DISPOZITAT THEMELORE

Neni 1

Me këtë vendim themelohet Shoqëria me përgjegjësi të kufizuar "Komunalno / Komunale" Tuz (në tekstin e mëtejmë: Shoqëria afariste), si shoqëri një-anëtareshe me qëllim kryerjen e veprimtarive komunale;

* furnizim me ujë;
* administrim me ujërat e zeza;
* administrim të ujërave atmosferike;
* administrim të mbetjeve komunale;
* rregullimin dhe mirëmbajtjen e hapësirave publike;
* administrimin e ndriçimit publik;
* transporti publik i udhëtarëve në vendbanimet e qytetit dhe të periferisë;
* menaxhimin dhe mirëmbajtjen e rrugëve komunale (rrugët lokale, rrugët e qytetit dhe rrugët e vendbanimeve të periferisë) dhe rrugëve për biçikleta;
* menaxhimin dhe mirëmbajtjen e lugjeve të ujësjellësit të rëndësisë lokale;
* menaxhimin dhe mirëmbajtjen e varrezave publike, kapelave, krematoriumeve dhe varrimeve;
* menaxhimin dhe mirëmbajtjen e tregjeve;
* menaxhimin dhe mirëmbajtjen e hapësirave publike për parkim;
* menaxhimin dhe mirëmbajtjen e tualeteve publike;
* përkujdesjen ndaj kafshëve të lëshuara dhe të humbura (kafshëve shtëpiake) dhe mirëmbajtjen e vendstrehimeve për kujdesin ndaj tyre, në pajtim me ligjin.

**Neni 2**

Themeluesi i Shoqërisë afariste është Kuvendi i Komunës së Tuzit, rr. Tuzi pn, (në tekstin e mëtejmë – Themeluesi).

Shoqëria afariste themelohet në kohë të pacaktuar.

Themeluesi është pronari i vetëm i Shoqërisë afariste me 100% pronësi të Shoqërisë afariste.

Neni 3

Shoqëria afariste në mënyrë të pavarur merr pjesë në transaksione ligjore, lidh marrëveshje dhe kryen punë të tjera.

Shoqëria afariste përgjigj ndaj detyrimeve për personat e tretë me të gjithë pasurinë e saj.

Themeluesi i Shoqërisë afariste përgjigj për detyrimet e Shoqërisë afariste deri në lartësinë e rrolit të vet dhe pëlqimeve të dhëna mbi detyrimin nga ana e themeluesit.

**II. EMËRTIMI DHE SELIA E SHOQËRISË AFARISTE**

**Neni 4**

Shoqëria afariste vepron me emërtim të plotë dhe të shkurtuar.

Emërtimi i plotë i Shoqërisë afariste është Shoqëria afariste me përgjegjësi të kufizuar „ Komunalno/Komunale“ – Tuzi.

Emërtimi i shkurtuar është Shoqëria afariste „ Komunalno/Komunale“ SHPK.

**Neni 5**

Selia e Shoqërisë afariste është në Tuz, rruga Tuz pn.

**III VEPRIMTARIA E SHOQËRISË AFARISTE**

**Neni 6**

Shoqëria kryen veprimtari komunale, të paraparë me Ligjin mbi kualifikimet e veprimtarive („Fl.zyrtare e MZ“, numër 18/11) si aktivitete kryesore dhe ato:

36 – Mbledhjen, pastrimin dhe distribuimin e ujit

37 – largimin e ujërave të mbetura

38.11, 38,21, 38,32 – ripërdorimin e shfrytëzimit të materialeve të mbetura,

39 – Pastrimin e ambientit jetësor dhe aktivitete të tjera në lidhje me menaxhimin e mbetjeve,

81,3 – Shërbime për mirëmbajtje

Veprimtaritë nga paragrafi 1 i këtij neni janë veprimtaritë të interesit publik.

52.21 – Veprimtari të shërbimeve në komunikacionin tokësorë e përbëjnë aktivitetet e lidhura për punën e parkingjeve dhe garazheve, dhe atë:

* menaxhimin e parkingjeve dhe garazheve publike,
* kryerjen e pagesës së kompensimeve dhe taksive lidhur me shfrytëzimin e vendeve të parkingjeve në parkingjet e garazheve publike,
* ndërmarrjen e masave dhe aktiviteteve në mirëmbajtjen e hapësirave të parkingjeve ekzistuese dhe garazheve publike si dhe në ndërtimin e përbërjeve të reja të hapësirave të parkimit dhe garazheve publike.

Shoqëria përveç veprimtarive nga paragrafi 1, mund të kryej edhe veprimtari të tjera të cilat përcaktohen me statut të Shoqërisë.

Veprimtaritë nga paragrafi 2 i këtij neni janë veprimtari të interesit publik.

Krahas veprimtarive nga neni 6 paragrafi 2 i këtij vendimi Shoqëria kryen edhe veprimtari të cilat nuk janë veprimtari me interes publik, dhe ato:

* mirëmbajtje dhe përmirësim të mjeteve motorike,
* veprimtarinë e agresioneve reklamuese,
* lëshimin me qira të patundshmërive personale dhe jo personale dhe menaxhimin e tyre,
* veprimtari dhe shërbime të tjera personale.

96.03 veprimtaritë të shërbimeve funerale dhe fisnore:

përgatitjen për varrim dhe shërbime të tjera funerale,

* shërbime të varrimeve,
* dhënien me qira të hapësirave të pajisura për varrime në varre,
* dhënien me qira dhe shitjen e vendvarrimeve,
* mirëmbajtjen e varrezave dhe përkujtimoreve.

Për veprimtaritë nga paragrafi më lart Shoqëria udhëheqë evidencë të veçantë.

Shoqëria afariste në fushat për të cilat është themeluar kryen punët si në vijim:

43.91 – Punët e çative;

16.23 – Prodhimi i të tjerave elemente ndërtimore dhe mobilierive;

22.23 – Prodhimi i lëndëve të plastikës për ndërtimtari;

25.12 – Prodhimi i dyerve dhe dritareve metalike;

33.14 – Përmirësimi i pajisjeve elektrike;

37.00 – Largimi i ujërave të zeza;

41.20 – Ndërtimi i ndërtesave të banimit dhe ndërtesave të tjera;

43.11 – Prishjen e objekteve;

43.12 – Përgatitjen e vend-ndërtimit;

43.21 – Vendosjen e instalimeve elektrike;

43.22 – Vendosjen e sistemeve të ujësjellësit, kanalizimeve, klimatizimeve dhe sistemeve për ngrohje;

43.29 – Punë të tjera instaluese në ndërtimtari;

43.31 - Savatim;

43.32 – Instalim i mobilierive;

43.33 – Vendosjen e mbulesave të dyshemeve dhe mureve;

43.34 – Ngjyrosje dhe ilustrim;

43.39 – Punë të tjera përfundimtare;

43.99 – Punë të tjera specifike të papërmendura të ndërtimtarisë;

46.13 – Ndërmjetësimin në shitjen e ndërtimeve të drurit dhe materialeve ndërtimore;

46.73 – Tregtimi me shumicë i drurit, materialit ndërtimorë dhe pajisjeve sanitare;

46.74 – Tregtimi me shumicë i mallrave metalike, materialeve instaluese, pajisjeve dhe aksesoreve për ngrohje;

49.41 – Transportin e mallrave rrugore;

49.42 – Shërbimeve të zhvendosjeve;

68.10 – Blerja dhe shitja e patundshmërive të veta;

68.20 – Dhënien me qira të patundshmërive të veta ose të marra me qira dhe menaxhimin e tyre;

68.31 – Veprimtarinë e agjencioneve për patundshmëri;

68.32 – Menaxhimin me patundshmëritë me kompensim;

71.11 – Veprimtari arkitekturore;

71.12 – Veprimtari inxhinierie dhe këshillime teknike;

77.32 – Dhënien me qira dhe me këste të makinave dhe pajisjeve për ndërtimtari;

81.21 – Shërbimet e pastrimit të rregullt të ndërtesave;

81.22 – Shërbimet e pastrimeve të tjera të ndërtesave dhe pajisjeve;

* Drejton me qira dhe mirëmban ndërtesat e banimit dhe pjesë të veçanta të ndërtesave të banimit të cilat janë në pronësi të Komunës së Tuzit;
* Udhëheq regjistrin e pronësisë, regjistrin e ndërtesave të banimit dhe pjesëve të tyre të veçanta;
* Kryen punë emergjente, nëse organi administrues i ndërtesës së banimit nuk siguron kryerjen e këtyre punëve;
* Përllogaritë shumën dhe përcakton mënyrën e pagesës së shpenzimeve për mirëmbajtjen e ndërtesës së banimit, me aktvendim, në pajtim me vendimin e kuvendit të pronarëve,
* Ofron shërbime të mirëmbajtjes së ndërtesës së banimit, në bazë të principeve të tregut, personave të tretë.

**Neni 7**

Krahas veprimtarisë nga neni 6 i këtij vendimi, Shoqëria afariste mund të kryej edhe veprimtari plotësuese, e që përcaktohen me Statutin e Shoqërisë afariste dhe dispozitat e Kuvendit të Komunës së Tuzit.

Për veprimtari nga paragrafi 1 i këtij neni, Shoqëria afariste është e obliguar të udhëheqë evidencë të veçantë të librit.

IV. KAPITALI THEMELOR DHE FINANCIMI I SHOQËRIVE AFARISTE

**Neni 8**

Kapitali themelorë i Shoqatës afariste përbëhet nga investimi themelorë në para nga 1,00 euro.

**Neni 9**

Financimi i veprimtarisë që ka karakter të veprimtarisë së interesit publik kryhet nga:

* mjetet e realizuara me ofrimin e shërbimeve nga fusha e veprimit të Shoqërisë afariste,
* buxheti i Komunës,
* donacioneve,
* të ardhurave të tjera në pajtim me ligjin.

Mjetet për kryerjen e veprimtarive plotësuese sigurohen nga të ardhurat personale të Shoqërisë afariste.

V. MENAXHIMI I SHOQËRISË AFARISTE

Neni 10

Me Shoqatën afariste menaxhon Themeluesi në mënyrë dhe në kushte të parapara me këtë Vendim dhe Statutin e Shoqërisë afariste.

Organizimi dhe mënyra e punës së Shoqërisë afariste, përcaktohen me Statut dhe akte të tjera të përgjithshme në pajtim me ligjin.

Neni 11

Themeluesi i Shoqërisë afariste:

* jep pëlqimin në Statutin e Shoqërisë afariste,
* vendos mbi ndryshimet statutore (ndryshimin e formës, rikonstruksionin, likuidimin vullnetarë dhe ngjashëm.),
* vendos mbi rritjen dhe zvogëlimin e kapitalit të Shoqërisë afariste,
* emëron dhe shkarkon anëtarët e këshillit të drejtorëve,
* i jep pëlqimin në zgjedhjen e drejtorit ekzekutiv të Shoqërisë afariste,
* i jep pëlqimin në çmimet e shërbimeve të cilat i përcakton këshilli i drejtorëve,
* jep pëlqime në programin vjetorë të punës dhe planin financiarë të Shoqërisë afariste,
* shqyrton dhe miraton raportin vjetorë mbi punën dhe çështjet financiare të Shoqërisë afariste,
* jep vendime mbi shpërndarjen e fitimeve dhe mënyrën e mbulimit të humbjes,
* jep pëlqimin në ndryshimin e: emrit, veprimtarisë, selisë dhe kapitalit themelorë të Shoqërisë afariste dhe
* zgjedh revizorin e pavarur.

Neni 12

Organet e Shoqërisë afariste janë këshilli i drejtorëve dhe drejtori ekzekutiv.

Neni 13

Këshilli i drejtorëve është organ i Shoqërisë afariste.

Anëtarët e këshillit të drejtorëve kryejnë funksionet e veta në interes të Shoqërisë afariste dhe procedojnë me kujdes të afaristit të mirë.

**Neni 14**

Këshilli i drejtorëve ka pesë anëtarë prej të cilëve tre janë anëtarë Themelues, ndërsa dy nga radhët e punëtorëve të punësuar në Shpk „Komunalno/Komunalet“ Tuzi.

Këshilli fillestar i drejtorëve ka tre anëtarë.

Dy anëtar nga radhët e të punësuarve do të emërohen pas angazhimit të tyre në afat jo më shumë se 60 ditë nga dita e angazhimit në këtë Shoqatë afariste.

Kushtet për zgjedhjen e anëtarëve të Këshillit të drejtorëve përcaktohen me Statutin e Shoqërisë afariste dhe mënyrën e propozimit të anëtarëve nga radhët e të punësuarve.

Neni 15

Anëtarët e Këshillit të drejtorëve emërohen në periudhë prej katër vitesh me mundësi të riemërimit.

Anëtarët e Këshillit të drejtorëve i emëron themeluesi në propozim të Këshillit për zgjedhje dhe emërime i Kuvendit të komunës së Tuzit.

**Neni 16**

Këshilli i drejtorëve kryen të gjitha detyrimet menaxhuese në pajtim me Ligjin dhe Statutin e Shoqërisë afariste, e veçanërisht:

* Sjellë akte të përgjithshme të Shoqërisë afariste në pajtim me Ligjin, përveç akteve të cilave i sjellë Themeluesi,
* Përcakton politikën e punës së Shoqërisë afariste dhe sjellë akte për realizimin e saj,
* Përcakton programin vjetor të punës së Shoqërisë afariste,
* Zgjedh dhe shkarkon Drejtorin ekzekutiv të Shoqërisë afariste, në pëlqim të themeluesit,
* Përcakton planet dhe programet nga fusha për të cilën është themeluar Shoqëria afariste,
* Përcakton propozimin e raportit vjetor mbi punën dhe çështjet e financimit të Shoqërisë afariste,
* I propozon themeluesit shpërndarjen e fitimit dhe mbulimin e humbjes,
* I propozon themeluesit zvogëlimin dhe rritjen e kapitalit themelorë,
* Përcakton çmimin e shërbimeve, sipas miratimit të siguruar të agjencisë rregullues për energjetiken dhe themeluesin,
* Vendos mbi borxhin kreditor të Shoqërisë afariste sipas pëlqimit të fituar më parë nga Themeluesi,
* Kryen punë të tjera të përcaktuara me Ligj, Statut dhe këtë Vendim.

Neni 17

Drejtori ekzekutiv është organ drejtues i Shoqërisë afariste.

Drejtorin ekzekutiv e zgjedh Këshilli i drejtorëve, pas realizimit të procedurës së konkursit publik, me pëlqim të Themeluesit.

Procedurën e konkursit publik për zgjedhjen e drejtorit ekzekutiv e realizon këshilli i drejtoreve.

Neni 18

Mandati i drejtorit ekzekutiv zgjat 4 vite me mundësi rizgjedhjeje.

Kushtet për zgjedhjen e drejtorit ekzekutiv përcaktohen me Statutin e Shoqërisë afariste.

Drejtori ekzekutiv i përgjigje këshillit të drejtorëve dhe themeluesit për ligjshmëritë, efikasitetin dhe ekonominë e punës së Shoqërisë afariste.

Neni 19

Drejtori ekzekutiv:

* organizon dhe udhëheq punën e Shoqërisë afariste;
* përfaqëson dhe prezanton Shoqatën afariste;
* propozon akte të cilat i sjellë këshilli i drejtorëve dhe është përgjegjës për ekzekutimin e vendimeve dhe akteve të tjera të këshillit të drejtorëve;
* vendos mbi të drejtat, detyrimet dhe përgjegjësitë e të punësuarve në pajtim me Ligjin;
* përgjigj për ligjshmërinë e punës së Shoqërisë afariste;
* vendos mbi çështjet tjera për punën rrjedhëse dhe punët e Shoqërisë afariste, në pajtim më këtë Vendim, Statut dhe dispozita të tjera.

VI. NDËRPRERJA E SHOQËRISË AFARISTE

Neni 20

Shoqëria afariste pushon në rastet dhe në kushte të përcaktuara me Ligj.

VII. DISPOZITAT KALIMTARE DHE PËRFUNDIMTARE

Neni 21

Emërimi i këshillit të drejtorëve të Shoqërisë afariste, në pajtim me këtë Vendim, do të kryhet në ditën e sjelljes së këtij Vendimi nga ana e Kuvendit të Komunës.

Kuvendi i Komunës me ditën e sjelljes së këtij vendimi, zgjedh tre anëtarët e këshillit të drejtorëve.

Pas angazhimit të të punësuarve në Shoqatën afariste, zgjedh edhe dy anëtarë nga radhët e të punësuarve.

Neni 22

Drejtori ekzekutiv i Shoqërisë afariste do të zgjidhet në afat prej 30 ditësh nga dita e hyrjes në fuqi të Statutit të kësaj Shoqate afariste sipas procedurës së rregullt.

Neni 23

Statuti i Shoqërisë afariste do të sjellët në afat prej 30 ditësh nga dita e emërimit të Këshillit të drejtorëve të Shoqërisë afariste.

Neni 24

Shoqëria afariste është e obliguar që ta harmonizojë punën e saj me këtë Vendim në afat prej 3 muajsh nga dita e hyrjes së tij në fuqi.

Mbikëqyrjen ndaj realizimit të këtij Vendimi e kryen Sekretariati për planifikim dhe rregullim hapësinor dhe punë komunale.

Neni 25

Ky vendim hyn në fuqi me ditën e sjelljes dhe do të publikohet në „Fletën zyrtare të MZ- Dispozitat komunale“.

Numër: 02-030/19-4075

Tuz, 18.07.2019

**KUVENDI I KOMUNËS SË TUZIT**

**Kryetari,**

**Fadil Kajoshaj**